মুহাম্মাদ মুরসি
২৪ জুন, ২০১২ তারিখে মিশরের নির্বাচন কমিশন মুহাম্মাদ মুরসিকে ক্ষমতাচ্যুত রাষ্ট্রপতি হোসনি মুবারাকের সর্বশেষ প্রধানমন্ত্রী আহমেদ শফিকের বিপরীতে দ্বিতীয় পর্বের ভোটে, যেটি প্রথম পর্বের শীর্ষ দুই প্রার্থীর মধ্যে অনুষ্ঠিত হয়েছিল, জয়ী ঘোষণা করে। কমিশন কর্তৃক প্রকাশিত ফলাফল অনুযায়ী মুরসী ৫১.৭ শতাংশ এবং আহমেদ শফিক ৪৮.৩ শতাংশ ভোট লাভ করেন।
হুসাইন কামেল
হুসাইন কামেল ছিলেন খেদিভ ইসমাইল পাশার পুত্র। ব্রিটিশরা তার ভ্রাতুষ্পুত্র খেদিভ দ্বিতীয় আব্বাস হিলমিকে ক্ষমতাচ্যুত করার পর ১৯১৪ সালের ১৯ ডিসেম্বর হুসাইন কামেল মিশরের সুলতান ঘোষিত হন। নবগঠিত মিশর সালতানাত ব্রিটিশ আশ্রিত রাজ্য ঘোষণা করা হয়। এর ফলে মিশর খেদিভাতের উপর উসমানীয়দের কর্তৃত্ব শেষ হয়ে যায়। ১৮০৫ সালে মুহাম্মদ আলি পাশা ক্ষমতালাভের পর থেকে এই কর্তৃত্ব মূলত আনুষ্ঠানিকভাবে টিকে ছিল।